CELEX: 62020TN0450
Language: et
Date: 2020-07-15 00:00:00
Title: Kohtuasi T-450/20: 15. juulil 2020 esitatud hagi – Tempora versus parlament

24.8.2020   
            
            
               ET
            
            
               Euroopa Liidu Teataja
            
            
               C 279/64
            
         
      15. juulil 2020 esitatud hagi – Tempora versus parlament
      (Kohtuasi T-450/20)
      (2020/C 279/80)
      Kohtumenetluse keel: prantsuse
      
         Pooled
      
      
         Hageja: Tempora (Forest, Belgia) (esindajad: advokaadid A. Delvaux ja R. Simar)
      
         Kostja: Euroopa Parlament
      
         Nõuded
      
      Hageja palub Üldkohtul:
      
                  —
               
               
                  tunnistada tühistamishagi vastuvõetavaks;
               
            
                  —
               
               
                  tühistada teadmata kuupäeval tehtud otsus, millega Euroopa Parlament otsustas riigihankelepingu sõlmida SPRL IMAGINA EU-ga;
               
            
                  —
               
               
                  mõista kohtukulud välja Euroopa Parlamendilt.
               
            
         Väited ja peamised argumendid
      
      Selleks, et põhjendada oma hagi otsuse peale sõlmida riigihankemenetluses COMM/AWD/2019/421 hankeleping teise pakkujaga, esitab hageja kaks väidet.
      
                  1.
               
               
                  Esimene väide, et rikutud on tehnilise kirjelduse artiklit 15.2, hoolsuskohustust, võrdsuse, konkurentsi ja läbipaistvuse põhimõtteid ning Euroopa Parlamendi ja nõukogu 18. juuli 2018. aasta määruse (EL, Euratom) 2018/1046, mis käsitleb liidu üldeelarve suhtes kohaldatavaid finantsreegleid ja millega muudetakse määrusi (EL) nr 1296/2013, (EL) nr 1301/2013, (EL) nr 1303/2013, (EL) nr 1304/2013, (EL) nr 1309/2013, (EL) nr 1316/2013, (EL) nr 223/2014 ja (EL) nr 283/2014 ja otsust nr 541/2014/EL ning tunnistatakse kehtetuks määrus (EL, Euratom) nr 966/2012 (ELT 2018, L 193, lk 1) (edaspidi „määrus 2018/1046“), artikli 170 lõiget 1. Hageja väidab sellega seoses, et parlament oleks pidanud hankelepingu sõlmima temaga, sest SPRL IMAGINA EU-l ei ole piisavat majanduslikku ja finantsilist suutlikkust ning teda ei saa seega edukaks tunnistada.
               
            
                  2.
               
               
                  Teine väide, et rikutud on määruse 2018/1046 lisa I punkti 23 ja tehnilise kirjelduse artiklit 16, võrdsuse, konkurentsi ja läbipaistvuse põhimõtteid ning hoolsuskohustust. Hageja väidab, et SPRL IMAGINE EU pakkumuses esitatud hinnad on ebanormaalselt madalad ja neid ei saa vastu võtta.